नई दिल्ली (महामीडिया): केला और दूध दोनों ही पोषक तत्वों से भरपूर होते हैं। अक्सर जो लोग मसल्स बनाने की कोशिश कर रहे होते हैं, उन्हें केला-दूध खाने की सलाह दी जाती है। इतना ही बनाना शेक भी लोग बड़े चाव से पीते हैं। लेकिन विशेषज्ञों का मानना है कि केला और दूध का एक साथ सेवन करना सेहत के लिए नुकसानदेह हो सकता है। यह शरीर के कई अंगों की फंक्शनिंग को प्रभावित करता है। आयुर्वेद भी केला और दूध के एक साथ खाने को सही नहीं मानता।एक अध्ययन से पता चला है कि केला और दूध का मिश्रण हमारे पाचन तंत्र को बुरी तरह से प्रभावित करता है। इसकी वजह से साइनस संबंधी समस्या होने के भी आसार रहते हैं।आयुर्वेदाचार्य डॉ. सरोज पांडेय के मुताबिक केला और दूध दोनों पौष्टिक खाद्य पदार्थ हैं, लेकिन दोनों को खाने में 20 मिनट का अंतर रखना जरूरी होता है नहीं तो यह पेट में गैस की समस्या उत्पन्न कर सकता है।आयुर्वेद के मुताबिक किसी भी ठोस फल का किसी तरल से संयोजन अच्छा नहीं माना जाता है। इसके अनुसार केला और दूध साथ-साथ खाने पर शरीर में विषैले तत्वों का प्रभाव उत्पन्न होने लगता है। ऐसे में शरीर के तमाम अंगों की कार्यप्रणाली पर बुरा असर पड़ता है।इसके अलावा केला और दूध एक साथ खाने से शरीर भारी-भारी बना रहता है और मस्तिष्क की क्षमता भी इससे प्रभावित होती है। केला और दूध के सेवन का सबसे बेहतर तरीका है कि आप इसे अलग-अलग खाएं और पिएं। इससे शरीर को किसी भी तरह का नुकसान नहीं होगा। केला खाने के 20 मिनट बाद दूध पीना ज्यादा फायदेमंद है। अगर आप किसी डेयरी प्रॉडक्ट के साथ ही केले का सेवन करना चाहते हैं तो इसके लिए दूध की जगह दही का इस्तेमाल कर सकते हैं। यानी दूध के साथ नहीं लेकिन दही के साथ केले का सेवन कर सकते हैं।